Kommissionens forordning (EF) nr. 847/2001

af 30. april 2001

om fastsættelse for produktionsåret 2001/02 af interventionstærsklerne for blomkål, ferskner, nektariner og spisedruer

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager(1), senest ændret ved Kommissionens forordning (EF) nr. 718/2001(2), særlig artikel 27, stk. 1 og 2, og

ud fra følgende betragtninger:

(1) Ifølge artikel 27, stk. 1, i forordning (EF) nr. 2200/96 fastsættes der en interventionstærskel, når markedet for et produkt, der er nævnt i bilag II til nævnte forordning, er ramt af eller kan forudses at blive ramt af uligevægt, som medfører eller kan medføre for store tilbagekøb. En sådan udvikling kan skabe budgetvanskeligheder for EF.

(2) Ved Kommissionens forordning (EF) nr. 931/2000(3) blev der fastsat en interventionstærskel for blomkål, ferskner, nektariner og spisedruer for produktionsåret 2000/01. Da betingelserne i ovennævnte artikel 27 fortsat er opfyldt for disse produkter, bør der fastsættes interventionstærskler for blomkål, ferskner, nektariner og spisedruer for produktionsåret 2001/02.

(3) For hvert produkt bør interventionstærsklen fastsættes ud fra en procentdel af den gennemsnitlige produktion til konsum i frisk tilstand i de sidste fem produktionsår, for hvilke der foreligger oplysninger. For hvert produkt bør der endvidere fastsættes en periode, der lægges til grund for at vurdere overskridelsen af interventionstærsklen.

(4) Efter ovennævnte artikel 27 medfører overskridelsen af interventionstærsklen, at EF-tilbagekøbsgodtgørelsen nedsættes i produktionsåret efter tærsklens overskridelse. Følgerne af denne overskridelse bør fastlægges for hvert enkelt produkt, og der bør foretages en nedsættelse proportionalt med overskridelsens omfang i forhold til produktionen.

(5) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Friske Frugter og Grøntsager -

UDSTEDT FØLGENDE FORORDNING:

Artikel 1

For produktonsåret 2001/02 fastsættes følgende interventionstærskler:

>TABELPOSITION>

Artikel 2

For de produkter, der er nævnt i artikel 1, beregnes overskridelsen af interventionstærsklen på grundlag af de tilbagekøb, der finder sted i perioden fra den 1. marts 2001 til den 28. februar 2002.

Artikel 3

Hvis mængden af tilbagekøb for et af de produkter, der er nævnt i artikel 1, i løbet af den i artikel 2 fastlagte periode overstiger den i artikel 1 fastsatte tærskel, nedsættes den EF-tilbagekøbsgodtgørelse, der er fastsat i henhold til artikel 26 i forordning (EF) nr. 2200/96, for det følgende produktionsår proportionalt med overskridelsens omfang i forhold til den produktion, der er lagt til grund for beregningen af den pågældende tærskel.

Artikel 4

Denne forordning træder i kraft på dagen for offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 30. april 2001.

På Kommissionens vegne

Franz Fischler

Medlem af Kommissionen

(1) EFT L 297 af 21.11.1996, s. 1.

(2) EFT L 100 af 11.4.2001, s. 12.

(3) EFT L 108 af 5.5.2000, s. 7.